elkesaitter
Store norske leksikon,Religion og filosofi,Historiske religioner,Historiske religioner
Elkesaitter var en jødekristen sekt med sterke gnostiske trekk som oppsto cirka 100 evt. og forsvant rundt 300 år senere. Elkesaittenes lære skal ha stammet fra «Elkesais bok» som ble ansett som hellige åpenbaringstekster av medlemmene. Forfatteren skal ha vært en historisk person som også ble ansett som profet av sine tilhengere.
Vår viten er begrenset, og stammer hovedsakelig flere antikke kristne forfattere og teologer som gir ulike opplysninger om både opprinnelse og lære. Både det sørlige Mesopotamia, Partia og områdene øst for Dødehavet blir nevnt.Sekten spredte seg raskt i Syria og Palestina i de første hundreårene evt. Medlemmene fulgte Moselovens forskrifter som omskjæring og sabbatsfeiring, samtidig som de praktiserte skikker kristne som gjendåp til anger og omvendelse. De skal også ha praktisert en form for nattverd med brød og salt. Deres syn på Jesu natur er omstridt. Les mer i Store norske leksikon Jødedom  Kristendom Kristendommens historie jødekristne